Ricardo Castro Pinto

Ricardo Castro Pinto sutiyuq runaqa ( paqarisqa Qusqu llaqtapi,  wañusqa Qusqu llaqtapi) huk piruwanu puywanku waqachiqmi, takichaqmi, aranway pukllaqmi, tusuqmi, ayllu llaqtakunamanta takikunata pallaqmi ima karqan.

 Kawsasqan 
Puywankutaqa Virgen del Rosario nisqa inlisyapi Pawqartampupi, 1940 watamanta Kikihana (Qispiqanchipi), 1943 watamantataq Qusqupi katidralpim pukllarqan. Eulogio Nishiyamap Kukuli nisqa pilikulanpaq takikunatam qillqarqan. Qusqupi Inti Raymipi Willaq Umutam pukllarqan, 1958 watapitaq Faustino Espinoza Navarro ranti kaspa Inkatam pukllarqan.

1960 watakunamanta Qhichwa Simi Hamut'ana Suntur nisqapim wankurirqan.

1970 watakunapi Taytacha Timpluris nisqapaq wawqi huñutam kamarirqan. Hatun Papa Huwan Pawlu II Qusqu llaqtata 1985 watapi watukuptin Qhichwa simipi misatam qillqarqan, Coro Polifónico Municipal Cusco nisqataqmi chay misataqa churin Samuel Castro Yrrarazábal pusaq kaptin Saksaywamanpi takirqan.

Ricardo Castroqa achka takikunata Qusqu suyupi uyarispa qillqamurqan, Willka Taki I, Taytanchisman Takikuna, Willka Taki II, Mamanchisman Takikuna nisqa liwrukunapi uyanchaspa.

1992 watapi Qusqu llaqtap Daniel Estrada Pérez sutiyuq kurakanmanta suñaytam chaskirqan.

 Qillqasqankuna 
 Willka Taki I.: Taytanchisman Takikuna. Canciones a nuestro señor. Unión Latina, 2008. 194 pp. ISBN 6034540011, 9786034540019
 Willka Taki II, Mamanchisman Takikuna. Unión Latina, Paris/Lima 2008.

 Diskunkuna 
 Noche Buena Imperial. Iempsa, Lima 1947 
 Navidad en Cusco. Arion, Paris 1998

 Hawa t'inkikuna 
 Adelayda Letona: El padre de los villancicos en quechua descansa en paz. .
 Crayla Alfaro: Ricardo Castro Pinto (07/02/1916 – 01/09/2011).

Katiguriya:Qhari
Katiguriya:Paqarisqa 1923
Katiguriya:Wañusqa 2011
Katiguriya:Aranway pukllaq
Katiguriya:Takichaq
Katiguriya:Takiq
Katiguriya:Tusuq
Katiguriya:Puywanku pukllaq
Katiguriya:Taki pallaq
Katiguriya:Qhichwa rimaq